stanford-oval/wikipedia huggingface dataset:
กวน จือหลิน
ผลงานของเธอ > ภาพยนตร์

Hands In The Hair (2005)
Nine Beauties (2005)
Jiu mei hu (2004)
Zuo tou (2004)
Mighty Baby (2002)
Shadows of Hong Kong (2002)
The Wesley's Mysterious File (2002) : ดับเบิ้ล X คนพิฆาตโลก - หลิว เต๋อหัว นำแสดง
Big Shot's Funeral (2001)
Once Upon a Time in China and America (1997) : หวงเฟยหง พิชิตตะวันตก
Thanks for Your Love (1996) : ถนนนี้หยุดหัวใจรักข้าไม่ได้ - หลิว เต๋อหัว อำนวยการสร้างและนำแสดง
Dr. Wai in "The Scripture with No Words" (1996) : ดร.ไว คนใหญ่สุดขอบฟ้า
A Touch of Evil (1995)
The Adventurers (1995) : แค้นทั้งโลกเพราะเธอคนเดียว - หลิว เต๋อหัว นำแสดง
The Great Conqueror's Concubine (1994) : ฌ้อปาอ๋อง ยอดขุนพลลำน้ำเลือด
Long and Winding Road (1994) : คู่กวน ยกขบวนกลิ้ง
Eight Hilarious Gods (1994)
Once Upon a Time in China V (1994) : หวงเฟยหง ภาค 5 ตอน สยบโจรสลัด - เจ้า เหวินจั๋ว นำแสดง
Gigolo And Whore 2 (1994) : คู่นอนรับจ้าง 2
Love Among The Triad (1993) : เกมรัก เดิมพันเลือด
The Assassin (1993)
No More Love, No More Death (1993)
Once Upon a Time in China III (1993) : หวงเฟยหง ภาค 3 ตอน ถล่มสิงโตคำราม
Love is a Fairy Tale (1993) : 1 2 3 หายใจเป็นเธอ
The Magic Crane (1993) : คัมภีร์กระเรียนเซียนเหยียบฟ้า
Blade Of Fury (1993)
End Of The Road (1993) :
Saviour of the Soul 2 (1992) : ตายกี่ชาติก็ขาดเธอไม่ได้ 2 - หลิว เต๋อหัว อำนวยการสร้างและนำแสดง
Once Upon a Time in China II (1992) : หวงเฟยหง ภาค 2 ตอน ถล่มมารยุทธจักร
The Sting (1992) : ลูบคมขบวนโหด - หลิว เต๋อหัว นำแสดง
Vengeance Is Mine (1992)
This Thing Called Love (1992)
The Banquet (1992) : 108 รวย พ่อให้มา (ภาพยนตร์การกุศล)
Gameboy Kids (1992) : ชาตินี้ถึงทีข้า ชาติหน้าก็ข้าอีกนั่นแหละ - หลิว เต๋อหัว อำนวยการสร้างและนำแสดง
With Or Without You (1992)
Heart Against Hearts (1991)
Inspector Pink Dragon (1991)
Pretty Ghost (1991)
Once Upon a Time in China (1991) : หวงเฟยหง ภาค 1 ตอน หมัดบินทะลุเหล็ก
Swordsman II (1991) : เดชคัมภีร์เทวดา 2
Tricky Brains (1991) : คนกัดคน - หลิว เต๋อหัว , โจว ซิงฉือ นำแสดง
Brief Encounter in Shinjuku (1990)
Undeclared War (1990)
Tiger Cage 2 (1990) : พยัคฆ์หักเขี้ยวพยัคฆ์ - เจิน จื่อตัน นำแสดง
A Bite of Love (1990)
Her Beautiful Life Lies (1989)
Ghost Fever (1989)
Proud and Confident (1989) : หน่วยล่าเฉพาะกิจ - หลิว เต๋อหัว นำแสดง
What a Small World (1989)
Mr. Smart (1989)
Casino Raiders (1989) : เจาะเหลี่ยมกระโหลก - หลิว เต๋อหัว นำแสดง
Profile of Pleasure (1988)
Three Against the World (1988) : ซาละมัง ซาละแม - หลิว เต๋อหัว นำแสดง
Project A Part II (1987) : เอไกหว่า 2 - เฉินหลง นำแสดง
The Millionaire's Express (1986) : หินกินเหล็ก - หง จินเป่า , หยวนเปียว นำแสดง
Armour of God (1987) : ใหญ่สั่งมาเกิด - เฉินหลง นำแสดง
Twinkle Twinkle Lucky Stars (1985) : ขอน่า อย่าซ่าส์ - เฉินหลง , หง จินเปา , หยวนเปียว นำแสดง
Prince Charming (1984) :
The Head Hunter (1982) : ฟ้าสั่งให้โหด
แหล่งข้อมูลอื่น

กวน จือหลิน ที่อินเทอร์เน็ตมูวีเดตาเบส
IMDB entry
HK cinemagic entry เก็บถาวร 2016-10-08 ที่ เวย์แบ็กแมชชีน
Dr. Wai in The Scripture with No Words (1996)
 ผลงานที่เธอและหลี่ เหลียนเจี๋ย แสดงนำ
เพราะเราคู่กัน

| เพราะเราคู่กัน |
| --- | --- |

ประเภท: โรแมนติก ชีวิต ตลก
สร้างโดย: จีเอ็มเอ็ม แกรมมี่ จีเอ็มเอ็มทีวี เฮ้าส์สตอรี่8
เค้าโครงจาก: เพราะเราคู่กัน – JittiRain
กำกับโดย: วีรชิต ทองจิลา
แสดงนำ: วชิรวิชญ์ ชีวอารี เมธวิน โอภาสเอี่ยมขจร
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 18   เพราะเราคู่กัน : 13   เพราะเรา(ยัง)คู่กัน : 5
การผลิต
ความยาวตอน: 50 นาที   80 นาที (ตอนจบ)
ออกอากาศ
เครือข่าย: จีเอ็มเอ็ม 25
ออกอากาศ: 21 กุมภาพันธ์ 2563 (2020-02-21) – 15 พฤษภาคม 2563 
การแสดงที่เกี่ยวข้อง
เพราะเราคู่กัน เดอะมูฟวี่
เพราะเราคู่กัน เป็นละครชุดแนวชีวิต-โรแมนติก มีเค้าโครงมาจากนิยาย เพราะเราคู่กัน ของ JittiRain ผลิตโดยจีเอ็มเอ็มทีวี กำกับโดยวีรชิต ทองจิลา ออกอากาศทางช่องจีเอ็มเอ็ม 25 ออกฉายตอนแรกวันที่ 21 กุมภาพันธ์ พ.ศ. 2563
ภายหลังจากออกอากาศครบ 13 ตอน ได้มีการประชาสัมพันธ์ว่าจะมีตอนพิเศษเพิ่มอีก 5 ตอน โดยใช้ชื่อในตอนพิเศษนี้ว่า เพราะเรา(ยัง)คู่กัน
นักแสดง > นักแสดงหลัก

วชิรวิชญ์ ชีวอารี รับบท สารวัตร กันติธานนท์
เมธวิน โอภาสเอี่ยมขจร รับบท ไทน์ ทีปกร
สัตบุตร แลดิกี รับบท มิล
ธนัตถ์ศรันย์ ซำทองไหล รับบท ผู้กอง
ชินรัฐ สิริพงษ์ชวลิต รับบท แมน
จิรกิตติ์ คูอาริยะกุล รับบท ไทป์
ศิวกร เลิศชูโชติ รับบท ดิม
กรวิชญ์ บุญศรี รับบท กรีน
ชนกันต์ อาพรสุทธินันธ์ รับบท บอส
ปลื้ม พงษ์พิศาล รับบท เผือก
ธนวัฒน์ รัตนกิจไพศาล รับบท ฟ่ง
ชยกร จุฑามาศ รับบท โอม
ภัทรานิษฐ์ ลิ้มปติยากร รับบท แพร
รชานันท์ มหาวรรณ์ รับบท เอิร์น
สโรชา บุรินทร์ รับบท แพม
ภัคจิรา กรรรัตนสูตร รับบท แฟง
นักแสดงสมทบ
พรนับพัน พรเพ็ญพิพัฒน์
เบญญาภา จีนประสม
วรรณวิมล เจนอัศวเมธี
สหวัฒน์ กวีกิจนิธิ
เก็ต SURFF
แฟรงค์ SURFF
ภูมิ Door Plant
ณธรรศ ตันเจริญ
นักแสดงรับเชิญ
ริณา ฉัตรอมรชัย
ปัณชญา สุวรรณกูฏ รับบท รัตน์​ (แฟนเก่าโอม)​ นางร้าย​
งานสร้าง

ช่องจีเอ็มเอ็มทีวีมีโครงการที่จะสร้างซีรีส์สำหรับกลุ่มวัยรุ่นโดยเฉพาะ โดยได้เปิดตัวซีรีส์เรื่องนี้เป็นหนึ่งใน 12 เรื่อง เมื่อวันที่ 15 ตุลาคม พ.ศ. 2562 เป็นอีกหนึ่งบทประพันธ์จากสำนักพิมพ์ everY ซีรีส์เรื่องนี้เป็นซีรีส์วาย คือ มีเนื้อหาเกี่ยวกับชายรักชาย ผู้จัดเห็นว่ากลุ่มคนดูซีรีส์วายมีความเติบโตอย่างชัดเจน จากกลุ่มที่เคยอ่านการ์ตูน ขยายไปคนดูหน้าใหม่ในชั้นประถมปลายมาถึงมัธยมต้นเพิ่มขึ้น
การคัดเลือกนักแสดงนำทั้งสองคน ทางผู้สร้างเห็นว่า วชิรวิชญ์และเมธวินน่าจะเหมาะกับบทสารวัตรและไทน์ จึงเรียกมาคัดตัว โดยเมธวินมาคัดตัวกับบทไทน์โดยเฉพาะ
การออกฉายซีรีส์ ออกอากาศแบบคู่ขนานทั้งในสื่อโทรทัศน์และสื่อออนไลน์ ที่เชื่อมต่อด้วย แฮชแท็กที่เกี่ยวข้อง ในขณะเดียวกัน ยังใส่คำบรรยายเป็นภาษาอังกฤษสำหรับกลุ่มผู้ชมในต่างประเทศได้เข้าใจอีกด้วย อีกกลยุทธ์หนึ่งทางการตลาด คือ ให้ทั้งคู่ออกรายการร่วมกันและสัมภาษณ์ผ่านสื่อต่าง ๆ
งานสร้าง > เพลงประกอบ

จุดเด่นของซีรีส์เรื่องนี้ คือ สอดแทรกและอ้างอิงเนื้อเพลงหลาย ๆ เพลงของวงสครับบ์ เช่นเพลง "คู่กัน", "ใกล้", "ทุกอย่าง" และ "คำตอบ" สำหรับเพลงประกอบซีรีส์ คือเพลง "ติดกับ" ร้องโดยณัฐวุฒิ เจนมานะ และเพลง "คั่นกู" ร้องโดยวชิรวิชญ์ที่สามารถขึ้นอันดับ 1 ชาร์ตประจำสัปดาห์ของจูกซ์ได้ วชิรวิชญ์ยังร้องเพลง "ตกลงฉันคิดไปเองใช่ไหม"
การตอบรับ > การตอบรับจากผู้ชม

แฮชแท็กเกี่ยวกับซีรีส์เรื่องนี้ทางทวิตเตอร์ ติดเทรนด์ความยอดนิยมบนทวิตเตอร์อันดับ 1 ทุกตอนในวันที่ออกอากาศ  และขึ้นอันดับ 1 เทรนด์ทวิตเตอร์โลกตั้งแต่ตอนที่ 5 จนกระทั่งตอนอวสาน และในเว็บไซต์เวย์ปั๋ว ของจีน นักแสดง เมธวิน ที่รับบทไทน์มีผู้ติดตามบนเวย์ปั๋วหลายแสนรายแม้จะเริ่มเล่นซีรีส์วายเรื่องนี้เป็นครั้งแรก นักแสดง วชิรวิชญ์ ติดอันดับ 2 คนดังฝ่ายชายที่โด่งดังทางแพล็ตฟอร์ม instagram ในญี่ปุ่น โดยเป็นชาวต่างชาติเพียงคนเดียวในอันดับ รวมถึงติดอันดับ 1 นักแสดงที่มียอดผู้ติดตามเพิ่มขึ้นสูงสุดทาง instagram ในญี่ปุ่นอีกด้วย
ยอดการรับชมรวมของ เพราะเราคู่กัน ทางไลน์ทีวี มีจำนวนการดู 50 ล้านครั้ง ใน 6 อาทิตย์ และเป็นซีรีส์ที่มียอดการชมสูงสุดในเดือนมีนาคมของไลน์ทีวี และจากข้อมูลกลุ่มผู้ชมในไลน์ทีวีของเดือนกุมภาพันธ์ เป็นกลุ่มผู้หญิง 75% และผู้ชาย 25%
เมื่ออวสาน LINETV ได้ประกาศว่า เพราะเราคู่กัน เป็นซีรีส์วายที่มียอดผู้ชมสูงสุดของแพล็ตฟอร์ม  โดยทำยอดวิวล่าสุด 177 ล้านวิว   GMMTV ได้ประกาศว่าเพราะเราคู่กันทำยอดผู้ชมรวมจาก 2 แพล็ตฟอร์มได้แก่ LINETV และ youtube รวมทั้งสิ้นมากกว่า 500 ล้านวิว
การตอบรับ > การออกฉายในต่างประเทศ

เพราะเราคู่กัน ออกฉายในไต้หวัน ทาง LINETV เมื่อวันที่ 18 มิถุนายน โดยมีคำบรรยายภาษาจีนกลาง   ออกฉายเวอร์ชันพากย์ตากาล็อกในประเทศฟิลิปปินส์ทางแพล็ตฟอร์ม iWant เมื่อ 28 มิถุนายน และทางช่อง Kapamilya Channel (ซึ่งได้แปรสภาพจาก ABS-CBN หลังคณะกรรมการกิจการโทรคมนาคมแห่งชาติ (National Telecommunication Commission;NTC) ไม่ต่อใบอนุญาตประกอบกิจการภาคพื้นดิน หลังใบอนุญาตหมดอายุ เมื่อวันที่ 4 พฤษภาคม 2563) เมื่อ 27 กรกฎาคม และกำลังจะปล่อยครั้งแรกทาง Netflix ใน 18 ประเทศ วันที่ 30 กรกฎาคม
ในประเทศญี่ปุ่น เพราะเราคู่กัน ออกอากาศโดยมีคำบรรยายภาษาญี่ปุ่น ทางช่อง RakutenTV เริ่มวันที่ 31 กรกฎาคม และทางช่อง WOWOW เริ่มวันที่ 22 ตุลาคม
การตอบรับ > กระแสวิจารณ์

เว็บไซต์แบแต๋ วิจารณ์ว่า บทละครมีความพอดี ไม่มากไม่น้อยเกินไป ส่วนด้านการแสดงของคู่นักแสดง "การแสดงที่เป็นธรรมชาติจนทำให้เราเชื่อได้ว่าทั้งสองคนคือตัวละครในเรื่องจริง ๆ"
ในตอนที่ 8 ถูกโลกโซเชียลวิจารณ์เรื่องการตัดต่อไม่ลื่นไหลและบทที่ดูไม่เหมือนต้นฉบับจากนวนิยาย
รางวัลและการเสนอชื่อเข้าชิงรางวัล

| รางวัล | ปี | ประเภท | ผู้รับรางวัลและผู้เข้าชิงรางวัล | ผลการตัดสิน | Ref>  |
| --- | --- | --- | --- | --- | --- |
| Maya Awards 2020 | 2020 | ซีรีส์แห่งปี | เพราะเรา(คู่)กัน | ชนะ |  |
| KoreanUpdates Awards 2020 (ประเทศอินโดนีเซีย) | 2020 | Asian Drama of The Year | เพราะเรา(คู่)กัน | ชนะ |  |
| Premios Cultura Asiática 2020 (จัดโดย La República ประเทศเปรู) | 2020 | Mejor drama tailandés | เพราะเรา(คู่)กัน | ชนะ |  |
| VoicePoints Social Media Awards 2020 (ประเทศฟิลิปปินส์) | 2020 | Phenomenal Foreign BL Series of the Year | เพราะเราคู่กัน | ชนะ |  |
| THAIRATH ที่สุดแห่งปี 2020 | 2020 | ละครแห่งปี | เพราะเราคู่กัน | เสนอชื่อเข้าชิง |  |
| FEVER AWARDS 2020 | 2021 | ซีรีส์ฟีเวอร์ 2020 | เพราะเราคู่กัน | ชนะ |  |
| Thailand Social Awards | 2021 | BEST ENTERTAINMENT PERFORMANCE ON SOCIAL MEDIA สาขา Thai Series (สาขาละครไทย) | เพราะเราคู่กัน | ชนะ |  |
| LINETV Awards 2021 | 2021 | LINETV Series of The Year | เพราะเราคู่กัน | ชนะ |  |
| LINETV Awards 2021 | 2021 | LINETV Most Followers of The Year | เพราะเราคู่กัน | ชนะ |  |
| LINETV Awards 2021 | 2021 | LINETV Most Hearted Content of The Year | เพราะเราคู่กัน | ชนะ |  |
| Tokyo Drama Awards 2021 (International Drama Festival in Tokyo) | 2021 | Special Awards for Foreign Dramas | เพราะเราคู่กัน | ชนะ |  |
| AsiaDramaticTV’s Thailand Actors Award In Japan 2021 | 2022 | BEST DRAMA | เพราะเราคู่กัน | ชนะ |  |
รางวัลและการเสนอชื่อเข้าชิงรางวัล > เรตติ้ง

จากตารางด้านล่าง สีน้ำเงิน แสดงเรตติ้งต่ำสุด และสีแดง แสดงเรตติ้งสูงสุด
| ตอน No>  | ช่วงเวลา | วันออกอากาศ | ส่วนแบ่ง ผู้ชมรายการเฉลี่ย | อ้างอิง |
| --- | --- | --- | --- | --- |
| 1 | ศุกร์ 22.00 น. | 21 กุมภาพันธ์ 2563 | 0.116% |  |
| 2 | ศุกร์ 22.00 น. | 28 กุมภาพันธ์ 2563 | 0.185% |  |
| 3 | ศุกร์ 22.00 น. | 6 มีนาคม 2563 | 0.277% |  |
| 4 | ศุกร์ 22.00 น. | 13 มีนาคม 2563 | 0.297% |  |
| 5 | ศุกร์ 22.00 น. | 20 มีนาคม 2563 | 0.377% |  |
| 6 | ศุกร์ 22.00 น. | 27 มีนาคม 2563 | 0.571% |  |
| 7 | ศุกร์ 22.00 น. | 3 เมษายน 2563 | 0.587% |  |
| 8 | ศุกร์ 21.30 น. | 10 เมษายน 2563 | 0.603% |  |
| 9 | ศุกร์ 21.30 น. | 17 เมษายน 2563 | 0.802% |  |
| 10 | ศุกร์ 21.30 น. | 24 เมษายน 2563 | 0.718% |  |
| 11 | ศุกร์ 21.30 น. | 1 พฤษภาคม 2020 | 0.598% |  |
| 12 | ศุกร์ 21.30 น. | 8 พฤษภาคม 2020 | 0.625% |  |
| 13 | ศุกร์ 21.30 น. | 15 พฤษภาคม 2020 | 0.825% |  |
| เฉลี่ย | เฉลี่ย | เฉลี่ย | 0.506% |  |
แหล่งข้อมูลอื่น

เพราะเราคู่กัน ที่ไลน์ทีวี
เพราะเราคู่กัน ที่สยามโซน
คณะรัฐมนตรีสยาม คณะที่ 6

| คณะรัฐมนตรีพหลพลพยุหเสนา 3 |
| --- | --- |
คณะรัฐมนตรีคณะที่ 6 แห่งราชอาณาจักรสยาม
พ.ศ. 2477 - พ.ศ. 2480

วันแต่งตั้ง: 22 กันยายน พ.ศ.​ 2477
วันสิ้นสุด: 9 สิงหาคม พ.ศ.​ 2480   (2 ปี 322 วัน)
บุคคลและองค์กร
พระมหากษัตริย์: พระบาทสมเด็จพระปกเกล้าเจ้าอยู่หัว (ถึง 2478) พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (เริ่ม 2478)
นายกรัฐมนตรี: พระยาพหลพลพยุหเสนา (พจน์ พหลโยธิน)​
จำนวนรัฐมนตรี: 21
จำนวนอดีตรัฐมนตรี: 10
จำนวนรัฐมนตรีทั้งหมด: 31
พรรคร่วมรัฐบาล: คณะราษฎร
ประวัติ
สภานิติบัญญัติ: สภาผู้แทนราษฎรไทย ชุดที่ 1
วาระสภานิติบัญญัติ: 15 พฤศจิกายน พ.ศ. 2476 – 9 ธันวาคม พ.ศ. 2480
ก่อนหน้า: คณะรัฐมนตรีสยาม คณะที่ 5
ถัดไป: คณะรัฐมนตรีสยาม คณะที่ 7
คณะรัฐมนตรีคณะที่ 6 (22 กันยายน พ.ศ. 2477 - 9 สิงหาคม พ.ศ. 2480)
นายพันเอก พระยาพหลพลพยุหเสนา (พจน์ พหลโยธิน) เป็นนายกรัฐมนตรี ประกาศพระบรมราชโองการ ลงวันที่ 22 กันยายน พ.ศ. 2477 กรมพระนริศรานุวัตติวงศ์ ผู้สำเร็จราชการแทนพระองค์เป็นผู้ลงนาม และนายพลเรือตรี พระยาศรยุทธเสนี (กระแส ประวาหะนาวิน) ประธานสภาผู้แทนราษฎรเป็นผู้รับสนองพระบรมราชโองการ และในวันที่ 22 กันยายน พ.ศ. 2477 มีการแต่งตั้งคณะรัฐมนตรี
การแถลงนโยบายของรัฐบาล

คำแถลงนโยบายของคณะรัฐมนตรี คณะที่ 6 คณะรัฐมนตรีแถลงนโยบายต่อสภาผู้แทนราษฎรเมื่อวันที่ 24 กันยายน พ.ศ. 2477 และได้รับความไว้วางใจในวันเดียวกันเป็นเอกฉันท์
การสิ้นสุดของคณะรัฐมนตรี

คณะรัฐมนตรีชุดนี้สิ้นสุดลง เพราะเหตุที่นายเลียง ไชยกาล ผู้แทนราษฎรจังหวัดอุบลราชธานี ตั้งกระทู้ถามเกี่ยวกับการขายที่ดินของพระคลังข้างที่ให้แก่บุคคลบางคน และต่อจากนั้นนายไต๋ ปาณิกบุตร ผู้แทนราษฎรจังหวัดพระนคร ก็ได้เสนอญัตติเปิดอภิปรายทั่วไปในนโยบายว่าด้วยการจัดระเบียบทรัพย์สินส่วนพระมหากษัตริย์ ได้อภิปรายกันจนหมดเวลา และได้เลื่อนไปอภิปรายในวันต่อไป แต่นายกรัฐมนตรีได้กราบถวายบังคมลาออกจากตำแหน่งเมื่อวันที่ 27 กรกฎาคม พ.ศ. 2480 เพื่อให้โอกาสแก่ทุกฝ่ายได้สอบสวนตามความชอบธรรมและคณะรัฐมนตรีทั้งคณะก็ขอลาออกด้วย
แหล่งข้อมูลอื่น

คณะรัฐมนตรีคณะที่ 6 จากสำนักเลขาธิการคณะรัฐมนตรี เก็บถาวร 2008-01-27 ที่ เวย์แบ็กแมชชีน
ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี เก็บถาวร 2012-02-14 ที่ เวย์แบ็กแมชชีน
| ด ค กคณะรัฐมนตรีคณะที่ 6 ของสยาม |
| --- | --- | --- |
| นายกรัฐมนตรี |  พระยาพหลพลพยุหเสนา (พจน์ พหลโยธิน)  |  |
| กลาโหม |  แปลก พิบูลสงคราม  |  |
| การคลัง |  พระยามานวราชเสวี (ปลอด วิเชียร ณ สงขลา)  พระยาพหลพลพยุหเสนา (พจน์ พหลโยธิน)  พระยาไชยยศสมบัติ (เสริม กฤษณามระ)  พระยามไหสวรรค์ (กวย สมบัติศิริ)  ขุนสมาหารหิตะคดี (โป๊ โปรคุปต์)  |  |
| การต่างประเทศ |  พระยาพหลพลพยุหเสนา (พจน์ พหลโยธิน)  พระยาศรีเสนา (ศรีเสนา สมบัติศิริ)  ปรีดี พนมยงค์  |  |
| เกษตราธิการ |  พระสารสาสน์ประพันธ์ (ชื้น จารุวัสตร์)  พระยาฤทธิอัคเนย์ (สละ เอมะศิริ)  |  |
| มหาดไทย |  ปรีดี พนมยงค์  หลวงธำรงนาวาสวัสดิ์ (ถวัลย์ ธำรงนาวาสวัสดิ์)  |  |
| ยุติธรรม |  พระยานิติศาสตร์ไพศาลย์ (วัน จามรมาน)  เจ้าพระยามหิธร (ลออ ไกรฤกษ์)  |  |
| ธรรมการ |  พระสารสาสน์ประพันธ์ (ชื้น จารุวัสตร์)  หลวงสินธุสงครามชัย (สินธุ์ กมลนาวิน)  |  |
| เศรษฐการ |  พระยาศรยุทธเสนี (กระแส ประวาหะนาวิน)  เภา เพียรเลิศ บริภัณฑ์ยุทธกิจ  หลวงชำนาญยุทธศิลป์ (เชย รมยะนันท์)  |  |
| วัง |  เจ้าพระยาวรพงศ์พิพัฒน์ (หม่อมราชวงศ์เย็น อิศรเสนา)  |  |
| ไม่ประจำกระทรวง |  พระดุลยธารณปรีชาไวท์ (ยม สุทนุศาสน์)  หลวงธำรงนาวาสวัสดิ์ (ถวัลย์ ธำรงนาวาสวัสดิ์)   หลวงนฤเบศร์มานิต (สงวน จูฑะเตมีย์)  หลวงศุภชลาศัย (บุง ศุภชลาศัย)  ขุนสมาหารหิตะคดี (โป๊ โปรคุปต์)  พระสิทธิเรืองเดชพล (แสง พันธุประภาส)  หลวงสินธุสงครามชัย (สินธุ์ กมลนาวิน)  ขุนสุคนธวิทศึกษากร (สำอางค์ สุคนธวิท)  พระยาสุริยานุวัตร (เกิด บุนนาค)  ควง อภัยวงศ์  หลวงชำนาญยุทธศิลป์ (เชย รมยะนันท์)  หลวงนาถนิติธาดา (เคลือบ บุศยนาค)  พระยาวิจารณจักรกิจ (บุญรอด สวาทะสุข)  อดุล อดุลเดชจรัส  พระยาอภัยสงคราม (จอน โชติดิลก)  พระยาศรีเสนา (ศรีเสนา สมบัติศิริ)  พระยาสมันตรัฐบุรินทร์ (ตุ๋ย บินอับดุลลาห์)  มุนี มหาสันทนะ เวชยันตรังสฤษฏ์  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีสยาม และคณะรัฐมนตรีไทย |
| --- | --- | --- |
| พ.ศ. 2475–2500 |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  |  |
| พ.ศ. 2500–2526 |  26  27  28  29  30  31  32  33  34  35  36  37  38  39  40  41  42  |  |
| พ.ศ. 2526–2550 |  43  44  45  46  47  48  49  50  51  52  53  54  55  56  |  |
| พ.ศ. 2550–ปัจจุบัน |  57  58  59  60  61  62  63  64  |  |
ผัดผักบุ้ง

ผัดผักบุ้ง บ้างเรียก ผัดผักบุ้งไฟแดง เป็นอาหารประเภทผัดชนิดหนึ่ง มีวัตถุดิบหลักคือผักบุ้ง ซึ่งเป็นผักน้ำที่พบได้ทั่วไป นำไปผัดเข้ากับเครื่องเทศ เนื้อสัตว์ หรือผักชนิดอื่น ๆ พบได้ทั่วไปในภูมิภาคเอเชียตะวันออก เอเชียตะวันออกเฉียงใต้ และเอเชียใต้ เช่น พบได้ในอาหารเสฉวน อาหารกวางตุ้ง ในประเทศจีน อาหารอินโดนีเซีย อาหารพม่า อาหารเขมร อาหารฟิลิปปินส์ อาหารมาเลเซีย อาหารสิงคโปร์ อาหารเวียดนาม อาหารไทย ในเอเชียตะวันออกเฉียงใต้ อาหารศรีลังกา อาหารเบงกอล และอินเดียตะวันออก ในเอเชียใต้
วัตถุดิบ

ผัดผักบุ้ง มีวัตถุดิบหลักคือ ผักบุ้ง ซึ่งเป็นผักน้ำที่พบได้ทั่วไป มีราคาถูก และเจริญเติบโตได้ในแหล่งน้ำ จึงเป็นที่นิยมมากในเอเชีย กรรมวิธีการทำผัดผักบุ้งนั้นไม่ยุ่งยาก คือ นำกระเทียมไปผัดกับน้ำมันในกระทะให้หอม จากนั้นใส่ผักบุ้งหั่นที่ผ่านการล้างจนสะอาดอย่างดีลงไปผัด ปรุงรสด้วยซีอิ๊ว ซอสหอยนางรม เต้าเจี้ยว น้ำตาล หรือพริก ตามชอบ โดยใช้ไฟแรงให้ซอสปรุงรสเข้าไปในผักบุ้ง เมื่อผัดเข้ากันได้ที่แล้วก็ลงจานพร้อมเสิร์ฟ บางแห่งอาจใส่กุ้งหรือเต้าหู้เพิ่มลงไป ส่วนผัดผักบุ้งของพม่าจะมีวัตถุดิบที่แตกต่างออกไปเล็กน้อย โดยจะผัดผักบุ้งไปพร้อมกับเห็ดหอมหั่นเต๋า กระเทียม หัวหอม และพริกสด แล้วปรุงรสด้วยซอสหอยนางรม น้ำสต๊อกไก่ น้ำมันงา และเกลือ และในประเทศมาเลเซีย ประเทศฟิลิปปินส์ และประเทศอินโดนีเซีย จะนิยมผัดผักบุ้งกับกะปิ ในประเทศฟิลิปปินส์สามารถใช้บากุงอิซดา (ปลาร้าฟิลิปปินส์) หรือ ปาติซ (น้ำปลาฟิลิปปินส์) แทนกะปิได้ โดยจะรับประทานเคียงกับหมูสามชั้นทอด
แต่ละท้องที่จะใช้วัตถุดิบสำหรับปรุงรสที่ต่างกันออกไป อย่างเช่น ในประเทศเวียดนาม จะนิยมปรุงรสด้วยน้ำปลาหรือซอสหอยนางรมเป็นหลัก ส่วนประเทศมาเลเซียและอินโดนีเซียจะนิยมใช้กะปิแทน ขณะที่ประเทศฟิลิปปินส์จะนิยมใช้น้ำส้มสายชูหมักแบบเดียวกับอาโดโบ และเกาะชวาของประเทศอินโดนีเซียจะใช้เต้าเจี้ยวเป็นหลัก
ระเบียงภาพ

ผัดผักบุ้งบนเกาะชวา
ผัดผัดบุ้งที่ประเทศไต้หวัน
ผัดผักบุ้งที่ไบรตัน สหราชอาณาจักร
ผัดผักบุ้งที่ประเทศลาว
คณะรัฐมนตรีสยาม คณะที่ 8

| คณะรัฐมนตรีพหลพลพยุหเสนา 5 |
| --- | --- |
คณะรัฐมนตรีคณะที่ 8 แห่งราชอาณาจักรสยาม
พ.ศ. 2480 - พ.ศ. 2481

วันแต่งตั้ง: 21 ธันวาคม​ พ.ศ. 2480
วันสิ้นสุด: 16 ธันวาคม พ.ศ.​ 2481   (0 ปี 360 วัน)
บุคคลและองค์กร
พระมหากษัตริย์: พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
นายกรัฐมนตรี: พระยาพหลพลพยุหเสนา (พจน์ พหลโยธิน)​
จำนวนรัฐมนตรีทั้งหมด: 21
พรรคร่วมรัฐบาล: คณะราษฎร
ประวัติ
การเลือกตั้ง: 7 พฤศจิกายน พ.ศ. 2480
สิ้นสุดจากการเลือกตั้ง: 12 พฤศจิกายน พ.ศ. 2481
สภานิติบัญญัติ: สภาผู้แทนราษฎรไทย ชุดที่ 2
วาระสภานิติบัญญัติ: 10 ธันวาคม พ.ศ. 2480 – 11 กันยายน พ.ศ. 2481
ก่อนหน้า: คณะรัฐมนตรีสยาม คณะที่ 7
ถัดไป: คณะรัฐมนตรีไทย คณะที่ 9
คณะรัฐมนตรีคณะที่ 8 ของไทย (แถวหน้าที่ 2 จากซ้าย) ร.อ.ถวัลย์ ธำรงนาวาสวัสดิ์, (ถัดมา) พ.อ. พระยาพหลพลพยุหเสนา นายกรัฐมนตรี, (ถัดมา) พ.อ.แปลก พิบูลสงคราม, (ถัดมา) ปรีดี พนมยงค์, (ขวาสุดแถวแรก), พ.อ. พระยาฤทธิ์อัคเนย์ (ถัดมา),  ดิเรก ชัยนาม (ไม่ได้อยู่ในคณะรัฐมนตรี), (แถวกลางที่ 4 จากซ้าย) พระวรวงศ์เธอ พระองค์เจ้าวรรณไวทยากร, (ซ้ายสุด) จิตร ณ สงขลา, (แถวบนซ้ายสุด) หลวงชำนาญยุทธศิลป์, (ที่ 3 จากซ้าย) ควง อภัยวงศ์
คณะรัฐมนตรี คณะที่ 8 ของไทย (21 ธันวาคม พ.ศ. 2480 - 16 ธันวาคม พ.ศ. 2481)
นายพันเอก พระยาพหลพลพยุหเสนา (พจน์ พหลโยธิน) นายกรัฐมนตรี ประกาศพระบรมราชโองการลงวันที่ 21 ธันวาคม พ.ศ. 2480
คณะผู้สำเร็จราชการแทนพระองค์ ประกอบด้วย พระเจ้าวรวงศ์เธอ พระองค์เจ้าอาทิตย์ทิพอาภา เจ้าพระยายมราช (ปั้น สุขุม) และ นายพลเอก เจ้าพระยาพิชเยนทรโยธิน (อุ่น อินทรโยธิน) ลงนามในประกาศ
พระยามานวราชเสวี (ปลอด ณ สงขลา) ประธานสภาผู้แทนราษฎรเป็นผู้รับสนองพระบรมราชโองการ
การแถลงนโยบายของรัฐบาล

คณะรัฐมนตรีแถลงนโยบายต่อสภาผู้แทนราษฎรเมื่อวันที่ 23 ธันวาคม พ.ศ. 2480 และได้รับความไว้วางใจจากสภาในวันเดียวกัน
การสิ้นสุดของคณะรัฐมนตรี

คณะรัฐมนตรีคณะนี้สิ้นสุดลงเพราะเหตุที่สภาผู้แทนราษฎรที่ให้ความไว้วางใจแก่คณะรัฐมนตรีได้สิ้นสุดลงเมื่อวันที่ 11 กันยายน พ.ศ. 2481 โดยพระราชกฤษฎีกายุบสภาผู้แทนราษฎร คณะรัฐมนตรีนี้รักษาการไปจนถึงวันที่ 16 ธันวาคม พ.ศ. 2481 อันเป็นวันที่ตั้งนายกรัฐมนตรีใหม่ตามรัฐธรรมนูญ
แหล่งข้อมูลอื่น

คณะรัฐมนตรีคณะที่ 8 จากสำนักเลขาธิการคณะรัฐมนตรี เก็บถาวร 2008-01-27 ที่ เวย์แบ็กแมชชีน
ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี เก็บถาวร 2012-02-14 ที่ เวย์แบ็กแมชชีน
| ด ค กคณะรัฐมนตรีคณะที่ 8 ของสยาม |
| --- | --- | --- |
| นายกรัฐมนตรี |  พระยาพหลพลพยุหเสนา (พจน์ พหลโยธิน)  |  |
| กลาโหม |  แปลก พิบูลสงคราม  พระยาอภัยสงคราม (จอน โชติดิลก)  |  |
| การคลัง |  พระยาไชยยศสมบัติ (เสริม กฤษณามระ)  |  |
| การต่างประเทศ |  ปรีดี พนมยงค์  |  |
| เกษตราธิการ |  พระยาฤทธิอัคเนย์ (สละ เอมะศิริ)  หลวงศุภชลาศัย (บุง ศุภชลาศัย)  |  |
| มหาดไทย |  หลวงธำรงนาวาสวัสดิ์ (ถวัลย์ ธำรงนาวาสวัสดิ์)  อดุล อดุลเดชจรัส  |  |
| ยุติธรรม |  เจ้าพระยาศรีธรรมาธิเบศ (จิตร ณ สงขลา)  |  |
| ธรรมการ |  หลวงสินธุสงครามชัย (สินธุ์ กมลนาวิน)  |  |
| เศรษฐการ |  เภา เพียรเลิศ บริภัณฑ์ยุทธกิจ  หลวงชำนาญยุทธศิลป์ (เชย รมยะนันท์)  |  |
| ไม่ประจำกระทรวง |  ควง อภัยวงศ์  หลวงนฤเบศร์มานิต (สงวน จูฑะเตมีย์)  พระยาวิจารณจักรกิจ (บุญรอด สวาทะสุข)  หลวงวิจิตรวาทการ (วิจิตร วิจิตรวาทการ)  มุนี มหาสันทนะ เวชยันตรังสฤษฏ์  พระสารสาสน์ประพันธ์ (ชื้น จารุวัสตร์)  พระยาอภัยสงคราม (จอน โชติดิลก)  หลวงเชวงศักดิ์สงคราม (ช่วง ขวัญเชิด)  พระยาสัจจาภิรมย์ (สรวง ศรีเพ็ญ)  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีสยาม และคณะรัฐมนตรีไทย |
| --- | --- | --- |
| พ.ศ. 2475–2500 |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  |  |
| พ.ศ. 2500–2526 |  26  27  28  29  30  31  32  33  34  35  36  37  38  39  40  41  42  |  |
| พ.ศ. 2526–2550 |  43  44  45  46  47  48  49  50  51  52  53  54  55  56  |  |
| พ.ศ. 2550–ปัจจุบัน |  57  58  59  60  61  62  63  64  |  |
วนิช ปานะนนท์

| วนิช ปานะนนท์      |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 30 ธันวาคม  พ.ศ. 2486 – 1 กุมภาพันธ์ พ.ศ. 2487   (0 ปี 33 วัน)
 
ข้อมูลส่วนบุคคล
เกิด: 1 ธันวาคม พ.ศ. 2446 เมืองชลบุรี ประเทศสยาม
เสียชีวิต: 21 พฤษภาคม พ.ศ. 2487 (40 ปี) จังหวัดพระนคร ประเทศไทย

วนิช ปานะนนท์ อดีตนักการเมือง, นักธุรกิจชาวไทย และหนึ่งในคณะราษฎร
ประวัติ

นายวนิช เป็นบุตรของนายปานและนางแจ่ม ปานะนนท์ โดยที่บิดาเป็นพ่อค้าขายข้าวเปลือก เกิดที่บ้านพานทอง หมู่ที่ 4 ตำบลพานทอง อำเภอพานทอง จังหวัดชลบุรี เมื่อวันที่ 1 ธันวาคม 2446
เมื่อนายวนิชอายุได้ 7 ขวบ บิดาและมารดาได้ให้เริ่มเรียนหนังสือไทยที่บ้านโดยสอนเองบ้าง ให้พี่ๆสอนบ้าง พออ่านเขียนได้ก็ให้เข้าเรียนชั้นประถมที่โรงเรียนวัดพานทอง การเรียนของนายวนิชเป็นไปโดยเรียบร้อยจนจบหลักสูตรชั้นประถม ต่อมาได้เข้าศึกษาในโรงเรียนมัธยมวัดเขาบางทรายจนถึงชั้นมัธยม 2 เมื่อปี 2460 แล้วมาศึกษาต่อที่โรงเรียนมัธยมวัดปทุมคงคา เมื่อสอบไล่ได้มัธยมศึกษาปีที่ 5 ในปลาย พ.ศ. 2463 จึงได้ไปสมัครเข้าเป็นนักเรียนนายเรือ โรงเรียนนายเรือ
นายวนิชมีนิสัยชอบค้าขายเหมือนบิดา ดังนั้น ระหว่างที่เป็นนักเรียนนายเรือ เมื่อได้ไปฝึกการเรือภาคปฏิบัติยังท่าเรือต่างประเทศ จึงได้ถือโอกาสศึกษาและสังเกตการค้าไปด้วย ต่อมาจึงได้ลาออกจากโรงเรียนนายเรือ ขณะที่เรียนอยู่ห้องที่ 4 เมื่อปี พ.ศ. 2467 โดยร่วมหุ้นกับนายขจร ปานะนนท์ ผู้เป็นพี่ชาย เปิดร้านชื่อ "เอส.วี. บราเดอร์ส" ที่ถนนมหาราช ใกล้กับท่าเตียน เมื่อปี พ.ศ. 2468 จากนั้น 2 ปีผ่านไป จึงเริ่มต่อต่อการค้าด้วยตนเองด้วยการสั่งซื้อจากต่างประเทศ โดยสินค้าที่นายวนิชให้ความสนใจเป็นพิเศษคือ น้ำมันเชื้อเพลิง โดยเฉพาะแก๊สโซลีนและเคโรซีน และได้ศึกษาเกี่ยวกับน้ำมันเชื้อเพลิง 2 ประเภทนี้ด้วยตนเองจนแตกฉาน ทำให้กิจการการค้าก้าวหน้ายิ่งขึ้น
บทบาททางการเมือง

ในการปฏิวัติสยาม พ.ศ. 2475 นายวนิชได้เข้าร่วมในส่วนทหารเรือ ด้วยเคยเป็นนักเรียนนายเรือเก่า และยังมีศักดิ์เป็นน้องเขยของ นาวาโท หลวงสินธุสงครามชัย หัวหน้าคณะทหารเรือ ในคณะราษฎรด้วย
หลังจากนั้นได้มีการจัดตั้งองค์การน้ำมัน ในสังกัดกระทรวงกลาโหม นายวนิชได้รับมอบหมายให้เป็นผู้ดำเนินการ จึงยุติการทำการค้าไปโดยปริยาย  ซึ่งนายวนิชได้รับแต่งตั้งให้เป็นหัวหน้าแผนกน้ำมันเชื้อเพลิง ในวันที่ 1 เมษายน พ.ศ. 2476 มีหน้าที่สั่งซื้อและจำหน่ายน้ำมันต่าง ๆ ให้แก่ กรมกองต่าง ๆ ในราชการ ซึ่งต่อมาแผนกขึ้นได้ถูกยกฐานะเป็นกรม จึงทำให้นายวนิชได้เป็นเจ้ากรมเชื้อเพลิงเป็นคนแรก ในปี พ.ศ. 2479 และกลายสภาพเป็นกิจการปั๊มน้ำมันสามทหาร และกลายมาเป็นองค์การเชื้อเพลิง ซึ่งเป็นรัฐวิสาหกิจที่ดูแลกิจการปั๊มน้ำมันสามทหารขณะนั้น ต่อมาได้ถูกปรับเปลี่ยนโครงสร้างองค์กร กลายมาเป็นรัฐวิสาหกิจใหม่ คือ การปิโตรเลียมแห่งประเทศไทย (บริษัท ปตท. จำกัด (มหาชน) ในปัจจุบัน)
ในปี พ.ศ. 2483 นายวนิชได้รับแต่งตั้งให้ดำรงตำแหน่งอธิบดีกรมพาณิชย์ และดำรงตำแหน่งอธิบดีกรมการค้าต่างประเทศเป็นคนแรกในเวลาต่อมา ก่อนที่จะดำรงตำแหน่งรัฐมนตรีและรัฐมนตรีสั่งการแทนรัฐมนตรีว่าการกระทรวงการคลัง และรัฐมนตรีสั่งราชการแทนรัฐมนตรีว่าการกระทรวงพาณิชย์ ในรัฐบาลจอมพล ป. พิบูลสงคราม ในวันที่ 17 ธันวาคม พ.ศ. 2484 ก่อนที่จะได้รับการแต่งตั้งให้เป็นรัฐมนตรีว่าการกระทรวงการคลัง ในวันที่ 30 ตุลาคม พ.ศ. 2486
ในช่วงสงครามมหาเอเชียบูรพา นายวนิชถูกกล่าวหาว่า เอนเอียงเข้าข้างฝ่ายญี่ปุ่นจากฝ่ายต่อต้านญี่ปุ่น ในต้นปี พ.ศ. 2487 ถูกจับกุมในข้อหาทุจริตต่อหน้าที่ โดยที่ไม่มีใครในรัฐบาลได้ออกมาปกป้อง แม้แต่จอมพล ป. พิบูลสงคราม นายกรัฐมนตรี
ซึ่งในระหว่างที่ถูกจับกุม ทางฝ่ายรัฐบาลญี่ปุ่นได้ให้ความช่วยเหลือนายวนิชผ่านทางสถานทูตญี่ปุ่น ประจำประเทศไทย และนายวนิชก็ได้พยายามช่วยเหลือตนเองด้วยการเขียนจดหมายหาจอมพล ป.
การเสียชีวิต

นายวนิช ปานะนนท์ ถึงแก่กรรมลงในเรือนจำ เมื่อวันที่ 21 พฤษภาคม พ.ศ. 2487 โดยทางกรมตำรวจระบุและอ้างว่าเป็นการฆ่าตัวตาย แต่ก็มีหลายฝ่าย โดยเฉพาะฝ่ายญี่ปุ่นเชื่อว่า การเสียชีวิตของนายวนิชเป็นการฆาตกรรมทางการเมือง โดยเรียกร้องให้มีการชันสูตรร่วมกับทางแพทย์ฝ่ายญี่ปุ่น แต่ทางญาติปฏิเสธข้อเรียกร้องดังกล่าว โดยเฉพาะอย่างยิ่งจาก หลวงสินธุสงครามชัย ผู้เป็นพี่ชายของภริยา ด้วยเหตุผลที่ไม่อยากให้เรื่องราวยืดเยื้อ
พิธีฌาปนกิจนายวนิช มีขึ้นในวันที่ 27 มีนาคม พ.ศ. 2490 ณ เมรุ วัดเทพศิรินทราวาส
ชีวิตครอบครัว

นายวนิช ปานะนนท์สมรสกับคุณหญิงสงวน ปานะนนท์ (กมลนาวิน) โดยมีบุตรด้วยกัน 5 คนคือ
นางนงนุช สุกรเสพย์ (ถึงแก่กรรม)
นายสุนัย ปานะนนท์ (ถึงแก่กรรม)
เรือโทอนันต์ ปานะนนท์ (ถึงแก่กรรม)
นางนิชวรรณ ปานะนนท์
นางมัลลิกา บุญสูง (ถึงแก่กรรม)